**คู่มือสำหรับประชาชน : การจดทะเบียนรับบุตรบุญธรรม**

**หน่วยงานที่ให้บริการ :** ฝ่ายทะเบียนสำนักงานเขตมีนบุรีกรุงเทพมหานคร

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

การจดทะเบียนรับบุตรบุญธรรม ผู้จะรับบุตรบุญธรรมและผู้จะเป็นบุตรบุญธรรม จะต้องยื่นคำร้องต่อนายทะเบียน ณ ฝ่ายทะเบียน สำนักงานเขตแห่งใดก็ได้

การจดทะเบียนรับบุตรบุญธรรม มี 2 กรณี

1. กรณีผู้จะเป็นบุตรบุญธรรมเป็นผู้เยาว์ ให้ยื่นคำร้องเพื่อขออนุมัติจากคณะกรรมการรับเด็กเป็นบุตรบุญธรรมโดยถ้าผู้จะขอรับเด็กเป็นบุตรบุญธรรม ที่มีภูมิลำเนาในเขตกรุงเทพมหานครหรือเป็นชาวต่างประเทศที่มีภูมิลำเนาอยู่ในประเทศไทยยื่นคำร้องที่ ศูนย์อำนวยการรับเด็กเป็นบุตรบุญธรรม กรมพัฒนาสังคมและสวัสดิการ ถ้ามีภูมิลำเนาอยู่ต่างจังหวัดยื่นคำร้องได้ ณ ที่ว่าการอำเภอ หรือสำนักงานพัฒนาสังคมและความมั่นคงของมนุษย์จังหวัด เมื่อได้รับการอนุมัติจากคณะกรรมการรับเด็กเป็นบุตรบุญธรรมแล้ว ต้องยื่นคำร้องขอจดทะเบียนต่อนายทะเบียนภายใน 6 เดือน นับแต่วันที่ได้รับแจ้งคำอนุมัติ ในกรณีที่มีพฤติการณ์พิเศษที่ทำให้มิอาจดำเนินการจดทะเบียนภายใน 6 เดือนได้ ผู้จะขอรับเด็กเป็นบุตรบุญธรรมต้องยื่นคำร้องแสดงพฤติการณ์พิเศษต่อคณะกรรมการ เพื่อให้พิจารณาขยายระยะเวลาออกไปอีกได้ไม่เกิน 3 เดือน นับแต่วันที่พฤติการณ์พิเศษนั้นสิ้นสุดลง

2. กรณีผู้จะเป็นบุตรบุญธรรมบรรลุนิติภาวะแล้ว และมีคุณสมบัติครบถ้วนตามกฎหมาย สามารถยื่นคำร้องขอจดทะเบียนรับบุตรบุญธรรม ต่อนายทะเบียน โดยไม่ต้องผ่านการพิจารณาของคณะกรรมการรับเด็กเป็นบุตรบุญธรรม

คุณสมบัติของผู้จดทะเบียนรับบุตรบุญธรรม

1. ผู้จะขอรับบุตรบุญธรรมต้องมีอายุไม่ต่ำกว่า 25 ปี และต้องมีอายุแก่กว่าผู้รับบุตรบุญธรรมอย่างน้อย 15 ปี

2. ผู้จะเป็นบุตรบุญธรรมมีอายุไม่ต่ำกว่า 15 ปี ผู้นั้นต้องให้ความยินยอมด้วย

3.กรณีผู้จะเป็นบุตรบุญธรรมเป็นผู้เยาว์ จะต้องได้รับความยินยอมจาก

3.1 บิดาและมารดา กรณีมีทั้งบิดาและมารดา

3.2 บิดาหรือมารดา กรณีที่มารดาหรือบิดาตาย หรือถูกถอนอำนาจการปกครอง ต้องได้รับความยินยอมจากมารดาหรือบิดาซึ่งยังมีอำนาจการปกครอง

3.3 กรณีไม่มีผู้มีอำนาจให้ความยินยอม ผู้ประสงค์จะขอรับบุตรบุญธรรมหรืออัยการ จะร้องขอต่อศาลให้มีคำสั่งอนุญาตแทนการให้ความยินยอม

3.4 กรณีผู้เยาว์ถูกทอดทิ้งและอยู่ในความดูแลของสถานสงเคราะห์เด็กฯ ให้สถานสงเคราะห์เด็กฯ เป็นผู้ให้ความยินยอมแทนบิดาและมารดา

4. ผู้จะขอรับบุตรบุญธรรม หรือผู้ที่จะเป็นบุตรบุญธรรม ถ้ามีคู่สมรสต้องได้รับความยินยอมจากคู่สมรสก่อน ในกรณีที่คู่สมรสไม่อาจให้ความยินยอมได้ หรือไปจากภูมิลำเนาหรือถิ่นที่อยู่ และหาตัวไม่พบไม่น้อยกว่า 1 ปี ต้องร้องขอต่อศาลให้มีคำสั่งแทนการให้ความยินยอมของคู่สมรสนั้น

5. ผู้เยาว์ที่เป็นบุตรบุญธรรมของบุคคลใดอยู่ จะเป็นบุตรบุญธรรมของบุคคลอื่นอีกในขณะเดียวกันไม่ได้ เว้นแต่เป็นบุตรบุญธรรมของคู่สมรสของผู้รับบุตรบุญธรรมนั้น

หมายเหตุ

1) ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว

2) กรณีคำขอหรือเอกสารหลักฐานไม่ครบถ้วน/หรือมีความบกพร่องไม่สมบูรณ์ เป็นเหตุไม่ให้สามารถพิจารณาได้เจ้าหน้าที่จะจัดทำบันทึกความบกพร่องของรายการเอกสารหรือเอกสารหลักฐานที่ยื่นเพิ่มเติม โดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลากำหนดในบันทึกดังกล่าว มิเช่นนั้นจะถือว่าผู้ยื่นคำขอละทิ้งคำขอ โดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าว และจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน

3) เจ้าหน้าที่จะแจ้งผลการพิจารณาให้ผู้ยื่นคำขอทราบภายใน 7 วัน นับแต่วันที่พิจารณาแล้วเสร็จ ตามมาตรา 10 แห่ง พ.ร.บ.การอำนวยความสะดวกในการพิจารณาอนุญาตของราชการ พ.ศ.2558

**ช่องทางการให้บริการ**

|  |  |
| --- | --- |
|  **สถานที่ให้บริการ**ฝ่ายทะเบียน สำนักงานเขตมีนบุรี เลขที่ 333 ถนนสีหบุรานุกิจ แขวงมีนบุรี เขตมีนบุรี กทม. 10510 โทร. 02-5407155/ติดต่อด้วยตนเอง ณ หน่วยงาน(หมายเหตุ: -)  | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:00 - 16:00 น. (มีพักเที่ยง)  |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 50 นาที

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**1. จัดทำคำร้องให้ผู้ร้องลงลายมือชื่อ2. ตรวจสอบความถูกต้องของหลักฐานและคุณสมบัติของผู้ร้องประกอบการพิจารณาอนุญาต(หมายเหตุ: -)  | 20 นาที | ฝ่ายทะเบียนสำนักงานเขตมีนบุรี |
| 2) | **การพิจารณา**กรณีอนุญาต- จัดทำเอกสารการจดทะเบียนรับบุตรบุญธรรม ให้ผู้ร้อง พยาน ผู้ให้ความยินยอม (ถ้ามี) นายทะเบียน ลงลายมือชื่อ- หากผู้ร้องประสงค์จะขอทะเบียนรับบุตรบุญธรรมไว้เป็นหลักฐานให้ยื่นคำร้องขอคัดและรับรองสำเนาต่อนายทะเบียนกรณีไม่อนุญาต- แจ้งเหตุผลที่ไม่อาจดำเนินการได้และแจ้งสิทธิในการอุทธรณ์ภายใน 15 วัน(หมายเหตุ: -)  | 30 นาที | ฝ่ายทะเบียนสำนักงานเขตมีนบุรี |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัว****ฉบับจริง** 1 ฉบับ**สำเนา** 0 ฉบับ**หมายเหตุ** (อาทิ เช่น บัตรประจำตัวประชาชน ใบสำคัญประจำตัวคนต่างด้าว บัตรประจำตัวคนพิการ ฯลฯ) | - |
| 2) | **สำเนาทะเบียนบ้าน****ฉบับจริง** 1 ฉบับ**สำเนา** 0 ฉบับ**หมายเหตุ** - | - |
| 3) | **หนังสืออนุญาตให้รับเด็กเป็นบุตรบุญธรรมจากคณะกรรมการรับเด็กเป็นบุตรบุญธรรม****ฉบับจริง** 1 ฉบับ**สำเนา** 0 ฉบับ**หมายเหตุ** (กรณีผู้จะเป็นบุตรบุญธรรมเป็นผู้เยาว์) | - |
| 4) | **คำพิพากษาหรือคำสั่งศาลอนุญาตให้มีการรับบุตรบุญธรรม****ฉบับจริง** 1 ฉบับ**สำเนา** 1 ฉบับ**หมายเหตุ** ( กรณีมีการอุทธรณ์คำสั่งของคณะกรรมการรับเด็กเป็นบุตรบุญธรรม) | - |
| 5) | **พยาน 2 คน พร้อมบัตรประจำตัว****ฉบับจริง** 1 ฉบับ**สำเนา** 0 ฉบับ**หมายเหตุ** - | - |
| 6) | **ผู้ให้ความยินยอม (ถ้ามี) พร้อมบัตรประจำตัว****ฉบับจริง** 1 ฉบับ**สำเนา** 0 ฉบับ**หมายเหตุ** - | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ไม่มีค่าธรรมเนียม**(หมายเหตุ: -)  |  **ค่าธรรมเนียม** 0 บาท  |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | ฝ่ายทะเบียน สำนักงานเขตมีนบุรี เลขที่ 333 ถนนสีหบุรานุกิจ แขวงมีนบุรี เขตมีนบุรี กทม. 10510 โทร. 02-5407155(หมายเหตุ: -)  |
| 2) | ศูนย์บริการประชาชน สำนักปลัดสำนักนายกรัฐมนตรี(หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300))  |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| *ไม่มีแบบฟอร์ม ตัวอย่าง และคู่มือการกรอก* |

**หมายเหตุ**

ที่ตั้ง/หมายเลขโทรศัพท์สำนักงานเขต 50 เขต

http://203.155.220.230/info/Department/telephon/DistrictOffTel.asp

**ข้อมูลสำหรับเจ้าหน้าที่**

**ชื่อกระบวนงาน:** การจดทะเบียนรับบุตรบุญธรรม

**หน่วยงานกลางเจ้าของกระบวนงาน**: สำนักปลัดกรุงเทพมหานคร สำนักปลัดกรุงเทพมหานคร สำนักปลัดกรุงเทพมหานคร

**ประเภทของงานบริการ:** กระบวนงานบริการที่เบ็ดเสร็จในหน่วยเดียว

**หมวดหมู่ของงานบริการ:** อนุมัติ

**กฎหมายที่ให้อำนาจการอนุญาต หรือที่เกี่ยวข้อง:**

|  |
| --- |
|  1)ประมวลกฏหมายแพ่งและพาณิชย์ บรรพ 5  |
|  2)พระราชบัญญัติจดทะเบียนครอบครัว พ.ศ.2478 (รวมฉบับแก้ไขเพิ่มเติมถึงฉบับที่ 3 พ.ศ.2533)  |
|  3)ระเบียบกระทรวงมหาดไทยว่าด้วยการจดทะเบียนครอบครัว พ.ศ.2541  |
|  4)พระราชบัญญัติการรับเด็กเป็นบุตรบุญธรรม พ.ศ.2522 (รวมฉบับแก้ไขเพิ่มเติมถึงฉบับที่ 3 พ.ศ.2553)  |

**ระดับผลกระทบ:** บริการทั่วไป

**พื้นที่ให้บริการ:** ท้องถิ่น

**กฎหมายข้อบังคับ/ข้อตกลงที่กำหนดระยะเวลา:** - **ระยะเวลาที่กำหนดตามกฎหมาย / ข้อกำหนด ฯลฯ:** 0.0

**ข้อมูลสถิติของกระบวนงาน:**

 จำนวนเฉลี่ยต่อเดือน 0

 จำนวนคำขอที่มากที่สุด 0

 จำนวนคำขอที่น้อยที่สุด 0

**ชื่ออ้างอิงของคู่มือประชาชน:** การจดทะเบียนรับบุตรบุญธรรม สำนักงานเขตมีนบุรี อรณัฐ

เอกสารฉบับนี้ดาวน์โหลดจากเว็บไซต์ระบบสารสนเทศศูนย์กลางข้อมูลคู่มือสำหรับประชาชน

Backend.info.go.th

วันที่เผยแพร่คู่มือ: -